Osm:Help-help.addingFeaturesText/ia

''Ante de comenciar, le prime regula que tu debe cognoscer concerne le uso de datos proprietari. Le datos de cartas sub copyright o altere datos proprietari es strictemente prohibite! Le copia, le traciamento e omne altere reproduction de un obra sub copyright non es permittite! (Origine: Copyright - OpenStreetMap Wiki)'' Objectos linear como stratas, sentieros pro pedones, ferrovias e profilos de edificios essera hic appellate vias. Si le barra lateral con tote le icones dispare subitemente, isto es perque tu ha seligite un objecto sur le carta. Simplemente disface le selection con un clic sur un area vacue del carta pro facer le icones reapparer. Pro crear un puncto (o nodo), simplemente trahe le icone appropriate ab le barra lateral e depone lo sur le carta. Vider "Adder PDIs" pro saper plus a proposito del creation de un PDI (puncto de interesse). Pro crear un via, comencia con un clic sur le carta a su puncto de initio, postea clicca sur cata puncto successive. Face clic duple pro finir le linea o preme le clave Enter. Pro crear un polygono, comencia con un clic sur le carta a su puncto de initio, postea clicca sur cata puncto successive (de modo similar al creation de un via), e fini con un clic sur le prime puncto pro clauder le polygono. Non oblida que, si tu face un error, tu pote sempre pulsar le button Disfacer. Preme le clave Esc pro disfacer tote le modificationes del objecto actualmente seligite.